

   **METODOLOGIE DE ADMITERE LA PROGRAMELE DE FORMARE PSIHOPEDAGOGICĂ**

**2025**

|  |
| --- |
| **M13** |

**Aprobat Senat:**

**Conf. univ. dr. Claudia Gilia**

|  |  |  |  |
| --- | --- | --- | --- |
| Responsabilităţi | Nume, prenume | Funcţia | Semnătura |
| Elaborat | Conf. univ. dr. Ana Maria Aurelia PETRESCU | *Director*  *DPPD* |  |
| Lector univ. dr. Elena Ancuța SANTI | *Cadru didactic*  *DPPD* |  |
| Verificat | Conf. univ. dr. Adrian ȚUȚUIANU  Conf. univ. dr. Otilia NEDELCU | *Președinte Comisia pentru regulamente, metodologii și proceduri*  *Președinte Comisia pentru calitatea învățământului și cercetării* |  |
| Avizat | Conf. univ. dr. ing.Ioan Corneliu SĂLIȘTEANU | *Rector* |  |

|  |  |  |
| --- | --- | --- |
| EDIŢIA: 5 |  | REVIZIA: **0** 1 2 3 4 5 |
|  |  |  |
| Intră în vigoare începând cu data de:  Aprobat **HSU Nr.** | | |
|  | | |
|  | | |

Prezenta *Metodologie* este elaborată în baza următoarelor documente legislative şi normative:

* Legea Învățământului Superior nr. 199/2023, cu modificările şi completările ulterioare;
* Legea nr. 87/2006 pentru aprobarea O.U.G. nr. 75/2005 privind asigurarea calității educației, cu modificările și completările ulterioare;
* Legea nr. 288/2004 privind organizarea studiilor universitare, cu modificările și completările ulterioare;
* O.U.G. nr. 75/2005 privind asigurarea calității educației, cu modificările și completările ulterioare;
* H.G. nr. 731/2024 privind organizarea şi funcţionarea Ministerului Educaţiei, cu modificările și completările ulterioare;
* O.M.E. nr. 4139/29.06.2022 privind aprobarea Metodologiei-cadru de organizare a programului de formare psihopedagogică în vederea certificării competențelor pentru profesia didactică de către departamentele de specialitate din cadrul instituțiilor de învățământ superior acreditate;
* O.M. nr. 3617/16.03.2005, privind aplicarea generalizată a sistemului european de credite transferabile (ECTS), cu modificările şi completările ulterioare;
* Carta Universității Valahia din Târgoviște, 2023;
* Regulamentul privind activitatea profesională a studentilor (RAPS) (HSU Nr. 10 O /27.06.2024);
* *Regulamentul de organizare şi funcţionare al D.P.P.D.;*
* *Metodologia de organizare a programelor de formare psihopedagogică în vederea certificării competenţelor pentru profesia didactică;*
* *Procedurile operaționale ale D.P.P.D..*

**Art.1. (1)** D.P.P.D. oferă programe de formare psihopedagogică în vederea certificării competenţelor pentru profesia didactică - Program universitar de formare psihopedagogică pentru învățământul preuniversitar de 30 de credite de studii transferabile ECTS/SECT (*Nivel I, Nivel II,* conform O.M.E. nr. 4139/29.06.2022).

**(2)** D.P.P.D poate organiza și Programul universitar de formare psihopedagogică pentru învățământul superior, de 30 de credite de studii transferabile ECTS/SECT, conform Legii Învământului Superior nr. 199/2023 și legislației subsecvente.

**Art. 2.** Programele de formare psihopedagogică pentru învățământul preuniversitar pot fi frecventate pe parcursul studiilor de licență, de masterat în același domeniu de studii sau în regim postuniversitar.

**Art. 3.** Admiterea la programele de formare psihopedagogică se organizează, în conformitate cu legislația în vigoare, numai pentru domeniile/programele de studii universitare de licență/master, studii postuniversitare acreditate sau autorizate, din cadrul Universității „Valahia“ din Târgoviște

**Art. 4. Admiterea** studenţilor/cursanţilor la unul dintre *programele de formare psihopedagogică* se desfăşoară prin parcurgerea următoarele etape:

**(1)** informarea candidaţilor cu privire la oferta de formare: număr locuri, durata studiilor, formă de organizare, plan de învățământ etc.

**(2)** informarea candidaţilor cu privire la condiţiile de admitere;

**(3)** înregistrarea opţiunilor în *Fişa de înscriere* a UVT (numai pentru programul de formare psihopedagogică urmat în paralel cu studiile de licență sau masterat);

**(4)** înscrierea propriu-zisă a studenţilor/cursanţilor prin completarea și depunerea documentelor componente ale dosarului de înscriere;

**(5)** organizarea şi desfăşurarea interviului pentru admiterea candidaţilor la *Programul de formare psihopedagogică*;

**(6)** afişarea listei studenţilor/cursanţilor admişi la interviu, la avizierul/pe site-ul D.P.P.D.;

**(7)** încheierea contractului individual de studii cu Universitatea Valahia din Târgoviște - D.P.P.D., în care sunt specificate: regimul studiilor, drepturile şi obligaţiile studenţilor/cursanţilor etc.

**Art. 5.** Studenții se pot înscrie la Programul de formare psihopedagogică,parcurs concomitent cu studiile universitare de licenţă/master (Nivel I/II) în anul I de studii. Prin excepție, studenții se pot înscrie la Programul de formare psihopedagogică,parcurs concomitent cu studiile universitare de licenţă (Nivel I) în anul II de studii, cu aplicarea acelorași condiții de admitere și cu obligativitatea recuperării disciplinelor aferente anului I de studii.

**Art. 6. Înscrierea** studenţilor/cursanţilor la unul dintre *programele de formare psihopedagogică* se realizează prin depunerea la secretariatul D.P.P.D. a unui dosar personal care include:

**(a)** Pentru ***Programul de formare psihopedagogică,*** parcurs concomitent cu studiile universitare de licenţă (*Nivel I,* conform O.M.E. nr. 4139/29.06.2022):

- cerere tip;

* + certificat de naştere (copie);
  + carte de identitate (copie);
  + certificat de căsătorie/altă dovadă de schimbare a numelui - dacă este cazul (copie);
  + diploma de bacalaureat/diplomă echivalentă/adeverință eliberată de instituția de învățământ pentru candidații care au promovat examenul de bacalaureat în anul școlar curent, în copie certificată „conform cu originalul” de către secretarul comisiei de admitere;
  + o fotografie tip buletin/CI;
  + adeverinţă de student eliberată de instituția de învățământ superior la care urmează programul de studii de licenţă, dacă această instituție diferă de cea unde se organizează programul de formare psihopedagogică;
  + adeverinţă medicală, eliberată de medicul de familie, care să ateste faptul că persoana care urmează să se înscrie la studii nu suferă de boli contagioase ori alte afecţiuni incompatibile cu viitoarea profesie (profesia didactică).

**(b)** Pentru ***Programul de formare psihopedagogică,* parcurs în regim postuniversitar** (*Nivel I,* conform O.M.E. nr. 4139/29.06.2022):

* + cerere tip;
  + certificat de naştere (copie);
  + carte de identitate (copie);
  + certificat de căsătorie/altă dovadă de schimbare a numelui - dacă este cazul (copie);
  + diploma de bacalaureat/diplomă echivalentă, în copie certificată „conform cu originalul” de către secretarul comisiei de admitere;
  + o fotografie tip buletin/CI;
  + act de studii corespunzător categoriei de studii în baza căreia se realizează înscrierea, în copie certificată „conform cu originalul” de către secretarul comisiei de admitere;
  + foaia matricolă/suplimentul la diplomă corespunzătoare/corespunzător categoriei de studii în baza căreia se realizează înscrierea sau orice alt document de studii din care să rezulte parcursul universitar, în copie certificată „conform cu originalul” de către secretarul comisiei de admitere;
  + adeverinţă medicală, eliberată de medicul de familie, care să ateste faptul că persoana care urmează să se înscrie la studii nu suferă de boli contagioase ori alte afecţiuni incompatibile cu viitoarea profesie (profesia didactică).
  + chitanţă taxă de înscriere;

**(c)** În cazul **studenților străini**, dosarul de înscriere va conține, în plus față de documentele menționate mai sus, următoarele:

* atestatul de echivalare sau recunoaştere pentru diplomele de licenţă obţinute în străinătate de către cetăţenii români, ai Uniunii Europene, Spaţiului Economic European şi din Confederaţia Elveţiană, în baza cărora se realizează admiterea, emis de Centrul Naţional de Recunoaştere şi Echivalare a Diplomelor, în copie certificată „conform cu originalul”, de către secretarul comisiei de admitere;
* scrisoarea de acceptare la studii pentru cetăţenii statelor terţe care solicită înscrierea pentru a parcurge Programul de formare psihopedagogică în regimul cursurilor postuniversitare. Pentru eliberarea acesteia se vor parcurge etapele prevăzute de legislaţia în vigoare. UVT transmite direcţiilor de specialitate din Ministerul Educației lista cu cetăţenii din statele terţe admişi la acest program, în conformitate cu legislaţia în vigoare;
* certificatul de competenţă lingvistică de nivel C1, eliberat de instituţiile de învăţământ acreditate, care organizează cursul pregătitor pentru învăţarea limbii române, în cazul candidaţilor la programele de formare psihopedagogică şcolarizați în limba română şi care nu prezintă acte de studii eliberate de unităţi/instituţii de învăţământ din România sau din străinătate cu predare în limba română;

**(d)** Pentru ***Programul de formare psihopedagogică,*** parcurs concomitent cu studiile universitare de master (*Nivel II,* conform O.M.E. nr. 4139/29.06.2022):

* cerere tip;
* certificat de naştere (copie);
* carte de identitate (copie);
* certificat de căsătorie/altă dovadă de schimbare a numelui - dacă este cazul (copie);
* o fotografie tip buletin/CI;
* act de studii corespunzător categoriei de studii în baza căreia se realizează înscrierea, însoţit de foaie matricolă/supliment, ambele în copie certificată „conform cu originalul” de către secretarul comisiei de admitere;
* certificat de absolvire însoțit de foaie matricolă, pentru *Programul de formare psihopedagogică - Nivel I* (copie) / adeverinţă de absolvire a *Programului de formare psihopedagogică - Nivel I* sau altă dovadă a îndeplinirii condiţiei de formare psihopedagogică de nivel I, în conformitate cu legislaţia în vigoare;
* adeverinţă de student eliberată de instituția de învățământ superior la care urmează programul de studii de masterat, dacă această instituție diferă de cea unde se organizează programul de formare psihopedagogică;
* adeverinţă medicală, eliberată de medicul de familie, care să ateste faptul că persoana care urmează să se înscrie la studii nu suferă de boli contagioase ori alte afecţiuni incompatibile cu viitoarea profesie (profesia didactică);

**(e)** Pentru ***Programul de formare psihopedagogică,* parcurs înregim postuniversitar** (*Nivel II,* conform O.M.E. nr. 4139/29.06.2022):

* cerere tip;
* certificat de naştere (copie);
* carte de identitate (copie);
* certificat de căsătorie/altă dovadă de schimbare a numelui - dacă este cazul (copie);
* o fotografie tip buletin/CI;
* diploma de master/act de studii corespunzătoare/corespunzător categoriei de studii în baza căreia se realizează înscrierea (respectând documentele normative în vigoare), în copie certificată „conform cu originalul” de către secretarul comisiei de admitere;
* foaia matricolă/suplimentul la diplomă corespunzătoare/corespunzător categoriei de studii, în copie certificată „conform cu originalul” de către secretarul comisiei de admitere;
* certificat de absolvire a *Programului de formare psihopedagogică - Nivel I* (copie)/adeverinţă de absolvire a *Programului de formare psihopedagogică - Nivel I* sau altă dovadă a îndeplinirii condiţiei de formare psihopedagogică de nivel I, în conformitate cu legislaţia în vigoare;
* adeverinţă medicală, eliberată de medicul de familie, care să ateste faptul că persoana care urmează să se înscrie la studii nu suferă de boli contagioase ori alte afecţiuni incompatibile cu viitoarea profesie (profesia didactică);
* chitanţă taxă de înscriere.

**(f)** În cazul **studenților străini**, dosarul de înscriere va conține, în plus față de documentele menționate mai sus, următoarele:

* atestatul de echivalare sau recunoaştere pentru diplomele de master obţinute în străinătate de către cetăţenii români, ai Uniunii Europene, ai Spaţiului Economic European şi din Confederaţia Elveţiană, în baza cărora se realizează admiterea, emis de Centrul Național de Recunoaştere şi Echivalare a Diplomelor, în copie certificată „conform cu originalul” de către secretarul comisiei de admitere;
* scrisoarea de acceptare la studii pentru cetăţenii statelor terţe care solicită înscrierea pentru a parcurge programul de formare psihopedagogică în regimul cursurilor postuniversitare. Pentru eliberarea acesteia se vor parcurge etapele prevăzute de legislaţia în vigoare. UVT transmite direcţiilor de specialitate din Ministerul Educației lista cu cetăţenii din statele terţe admişi la acest program, în conformitate cu legislaţia în vigoare;
* certificatul de competenţă lingvistică de nivel C1, eliberat de instituţiile de învăţământ acreditate, care organizează cursul pregătitor pentru învăţarea limbii române, în cazul candidaţilor la programele de formare psihopedagogică şcolarizați în limba română şi care nu prezintă acte de studii eliberate de unităţi/instituţii de învăţământ din România sau din străinătate cu predare în limba română;

**(g)** Pentru înscrierea la ***Programul de formare psihopedagogică*** (*Nivel II,* conform O.M.E. nr. 4139/29.06.2022)candidații care se regăsesc în situațiile menționate la Art. 5, alin. (1), (2), (3) vor include în dosarul de înscriere diploma de bacalaureat/diplomă echivalentă, în copie certificată „conform cu originalul” de către secretarul comisiei de admitere.

**Art. 7. (1)** Pentru absolvenţii liceelor pedagogice şi colegiilor universitare de institutori se consideră îndeplinită condiţia de formare psihopedagogică (*Nivel I,* conform O.M.E. nr. 4139/29.06.2022), cu respectarea prevederilor legale în vigoare, privind specializarile absolvite. Absolvenţii liceelor pedagogice şi colegiilor universitare de institutori pot urma programul de formare psihopedagogică (*Nivel II,* conform O.M.E. nr. 4139/29.06.2022) dacă au absolvit studiile universitare de licență și urmează sau au absolvit un program de studii universitare de master.

**(2)** Absolvenţii studiilor universitare în domeniul de licenţă Ştiinţele educaţiei - specializările *Pedagogie* şi *Psihopedagogie specială* - se certifică pentru profesia didactică, pe baza diplomei de licenţă obţinute, cu condiţia ca planurile de învăţământ ale ciclului de licenţă să includă integral disciplinele din programul de formare psihopedagogică pentru obţinerea certificatului de formare psihopedagogică - *Nivel I,* conform O.M.E. nr. 4139/29.06.2022).

**(3)** Absolvenţii studiilor universitare în domeniul de licenţă Ştiinţele educaţiei, cu specializarea *Pedagogia învăţământului primar şi preşcolar*, se consideră că îndeplinesc condiţia de formare psihopedagogică (*Nivel I,* conform O.M.E. nr. 4139/29.06.2022), adică se consideră certificaţi, pentru ocuparea posturilor didactice din învăţământul primar şi preşcolar, prin diploma de licenţă obţinută.

**(4)** Absolvenţilor care au finalizat cu diplomă de licenţă/absolvire studii universitare de lungă sau scurtă durată până în anul 2005, li se consideră îndeplinită condiţia de formare psihopedagogică (Nivel I și Nivel II, conform O.M.E. nr. 4139/29.06.2022), dacă prin foaia matricolă fac dovada parcurgerii disciplinelor: *Psihologie şcolară, Pedagogie, Metodica predării specialităţii* şi *Practică pedagogică* la specialitatea înscrisă pe diploma de licenţă/absolvire.

**(5)** Pentru absolvenţii care au finalizat programe de formare psihopedagogică în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană, înscrierea la programul de formare psihopedagogică de nivel II, respectiv la programul de studii de completare, prin susţinere de diferenţe, a formării psihopedagogice de nivel I/II într-o instituţie de învăţământ superior acreditată din România, este condiţionată de prezentarea documentului privind recunoaşterea pregătirii psihopedagogice finalizate în străinătate, alocarea de credite profesionale transferabile programelor de formare psihopedagogică finalizate sau echivalarea numărului de credite profesionale transferabile în cadrul formării psihopedagogice finalizate, emis de Ministerul Educaţiei, la propunerea Comisiei specializate de recunoaştere.

**Art. 8.** Studenţii/cursanţii înscrişi la Programele de formare psihopedagogică pentru învățământul preuniversitar vor susține o probă eliminatorie de interviu, care vizează competențele de comunicare ale candidatului, analiza motivaţiei şi a atitudinii faţă de profesia didactică. Interviul este organizat, fără a aplica niciun fel de criterii discriminatorii, de către o comisie formată din cadre didactice ale D.P.P.D., acordându-se calificativele „admis” sau „respins”.

**Art. 9.** Susținerea interviului se poate realiza și în sistem on line, în situații speciale, cu aprobarea comisiei de admitere.

**Art. 10.** Admiterea la Programele de formare psihopedagogică pentru învățământul preuniversitar, a candidaților declarați „admiși” în urma susținerii probei de interviu, se va realiza în ordinea descrescătoare a mediilor de admitere obținute de aceștia, în limita locurilor pentru care se organizează concursul de admitere și în raport cu cifra de școlarizare aprobată pentru acest program de studii (conform Anexei 1 - *Criterii de admitere și departajare*).

**Art. 11.** La încheierea contractului de studii pentru programele de formare psihopedagogică, studenții vor prezenta contractul de studii încheiat pentru programele de licență sau master.

**Art. 12.** Studenţii admişi la studii universitare de licenţă sau de master în regim *fără taxă* beneficiază de acelaşi regim şi pentru *Programele de formare psihopedagogică.*

**Art. 13.** Cuantumul taxelor de înscriere, respectiv de studii, este aprobat de către Senatul Universităţii „Valahia”, la propunerea D.P.P.D. și cu avizul Consiliului de Administrație.

**Art. 14.** Prezenta *Metodologie* a fost avizată de către Consiliul de Administraţie al Universității ”Valahia” din Târgoviște în data de .................. a fost aprobată de către Senatul Universității ”Valahia” din Târgoviște în data de ................... și intră în vigoare de la data aprobării sale.

Aprobată în şedinţa Consiliului D.P.P.D. din data de19.02.2025.

**Anexa 1**

**CRITERII DE ADMITERE ȘI DEPARTAJARE A CANDIDAȚILOR ÎNSCRIȘI LA CONCURSUL DE ADMITERE PENTRU PROGRAMUL DE FORMARE PSIHOPEDAGOGICA NIVEL I ȘI NIVEL II**

|  |  |  |  |
| --- | --- | --- | --- |
| **Nr. Crt.** | **Programul de formare psihopedagogică** | **Probe de concurs și criterii de admitere** | **Criterii de departajare** |
| **1.** | **Nivel I** (conform O.M.E. nr. 4139/29.06.2022) | **A**. Probă eliminatorie - interviu care vizează competențele de comunicare ale candidatului, analiza motivaţiei şi a atitudinii faţă de profesia didactică, acordându-se calificativele „admis” sau „respins”.  **B.** Media de admitere a candidaților este constituită din:  Media examenului de bacalaureat- pondere 100% | 1. Nota obținută la proba scrisă în cadrul examenului de bacalaureat, la disciplina *Limba și literatura română*  2. Nota obținută la proba scrisă în cadrul examenului de bacalaureat, la disciplina specifică profilului (proba a II-a) |
| **2.** | **Nivel I, regim Postuniversitar**  (conform O.M.E. nr. 4139/29.06.2022) | **A**. Probă eliminatorie - interviu care vizează competențele de comunicare ale candidatului, analiza motivaţiei şi a atitudinii faţă de profesia didactică, acordându-se calificativele „admis” sau „respins”.  **B.** Media de admitere a candidaților este constituită din:  Media examenului de licență/diplomă sau echivalentă- pondere 100% | 1. Media generală a anilor de studiu (licență)  2. Media examenului de bacalaureat |
| **3.** | **Nivel II**  (conform O.M.E. nr. 4139/29.06.2022) | **A**. Probă eliminatorie - interviu care vizează competențele de comunicare ale candidatului, analiza motivaţiei şi a atitudinii faţă de profesia didactică, acordându-se calificativele „admis” sau „respins”.  **B.** Media de admitere a candidaților este constituită din:  Media examenului de absolvire a Programului de Formare Psihopedagogică Nivel I - pondere 100%  \*prin excepție, pentru situațiile menționate la Art. 5, alin. (1), (2), (3), se va lua în calcul media examenului de licență/diplomă sau echivalentă - pondere 100% | 1. Media examenului de licență/diplomă sau echivalentă  2. Media generală a anilor de studiu (licență)  \*prin excepție, pentru situațiile menționate la Art. 5, alin. (1), 2), (3), se va lua în calcul:  **1.** Media generală a anilor de studiu (licență)  **2.** Media examenului de bacalaureat |
| **4.** | **Nivel II, regim Postuniversitar**  (conform O.M.E. nr. 4139/29.06.2022) | **A**. Probă eliminatorie - interviu care vizează competențele de comunicare ale candidatului, analiza motivaţiei şi a atitudinii faţă de profesia didactică, acordându-se calificativele „admis” sau „respins”.  **B.** Media de admitere a candidaților este constituită din:  Media examenului de absolvire a Programului de Formare Psihopedagogică Nivel I - pondere 100%.  \*prin excepție, pentru situațiile menționate la Art. 5, alin. (1), (2), (3), se va lua în calcul media examenului de licență/diplomă sau echivalentă - pondere 100%. | 1. Media examenului de licență/diplomă sau echivalentă  2. Media generală a anilor de studiu (licență)  \*prin excepție, pentru situațiile menționate la Art. 5, alin. (1), 2), (3), se va lua în calcul:  **1.** Media generală a anilor de studiu (licență)  **2.** Media examenului de bacalaureat |

**Anexa 2**

**CALENDARUL CONCURSULUI DE ADMITERE**

**LA PROGRAMELE DE FORMARE PSIHOPEDAGOGICĂ**

**SESIUNEA SEPTEMBRIE 2025**

**04 - 19 septembrie – înscrieri la sediul *Departamentului pentru Pregătirea Personalului Didactic*, *(Corpul C, parter, str. Lt. Stancu Ion, nr. 35)***

* **04** – **19 septembrie - desfășurarea interviului de admitere**
* **19 septembrie - afișarea rezultatelor**
* **20 – 24 septembrie - încheierea contractelor și a actelor adiționale pentru candidaţii declaraţi admişi.**
* **Program înscrieri:**

**Luni - Vineri: 9,00-17,00**

**Sâmbătă (20.09.2025): 9,00-12,00**